# Misingi ya Kitheolojia

# Moduli ya Nne: Roho Mtakatifu

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Uhusiano wa Roho Mtakatifu na nafsi zingine mbili za Utatu ni upi? Kwa nini Roho Mtakatifu huitwa “nafsi ya tatu” ya Utatu Mtakatifu?
3. Utakaso ni nini, Roho Mtakatifu anafanyaje kazi katika kuwatakasa watu?
4. Ni kwa jinsi gani uelewa wa uungu wa Roho Mtakatifu unapaswa kuathiri maombi yetu?
5. Ni uthibitisho gani umeuona katika maisha yako mwenyewe kuwa Roho Mtakatifu amekuwa akitekeleza wokovu kwako?
6. Chukua muda uandike karama zako na vipaji vyako. Kwa jinsi gani hizi zinaweza kuwa karama za Roho kwako kwa ajili ya kulijenga kanisa?
7. Katika maeneo gani unahitaji zaidi utakaso endelevu wa Roho maishani mwako?
8. Uthibitisho gani umetolewa katika somo hili kuonesha kwamba Roho Mtakatifu ni nafsi na si nguvu isiyo na nafsi? Eleza utoe mifano.
9. Uthibitisho gani umetolewa katika somo kuonesha kwamba Roho Mtakatifu ni nafsi tofauti?
10. Je, ni kwa nafsi ipi ama zipi za Mungu tunapaswa kuomba, kwa mujibu wa somo hili?
11. Kwa jinsi gani umepitia uzoefu wa kuangaziwa na kupewa mwongozo wa ndani na Roho Mtakatifu maishani mwako?

**TAARIFA YA JUMLA KUHUS KAZI YA ROHO MTAKATIFU:** Kazi ya Roho Mtakatifu inajumuisha nguvu yake ya uumbaji, kuwatakasa watu wa Mungu, upaji wake wa neema na mafunuo. Mtazamo huu wa kazi ya Roho Mtakatifu una athari za kina katika kila kipengele cha maisha yetu ya kila siku, si tu kama waamini, lakini kama watu. Sote tunaishi katika ulimwengu ambao upo leo kwa sababu ya nguvu za uumbaji wa Roho Mtakatifu. Kazi ya Roho Mtakatifu hutuokoa na kututakasa, na hata huyavuvia Maandiko ambayo hutuongoza katika maisha yetu ya kila siku.

**SOMO REJEA:**

Akim alikuwa akipanda kanisa mahali ambapo watu walipata huduma nzuri za afya kwa nadra sana. Walipougua, walipaswa kuamka asubuhi mapema sana kwenda kupanga foleni na kungoja kuhudumiwa. Baada ya kusubiri kwa muda mrefu sana, daktari angewaona na kuwapatia dawa za kutuliza maumivu na kuwarudisha nyumbani. Kutokana na huduma hii dhaifu, viongozi wa kanisa walikutana pamoja kujadili suala hili. Waliamua kuchukulia kwa dhati nguvu za Roho katika kuwaponya watu. “Hata hivyo,” alisema mmoja wa viongozi, “mtume Yakobo anatuambia kuwaita wazee wa kanisa kutuombea tunapougua.” Hivyo, walianza kuwatia moyo waliokuwa wagonjwa kanisani (wasio mahututi ama wasio na magonjwa yasiyotishia uhai wao) kuwaita viongozi wa kanisa wawaombee. Waliiona nguvu ya Roho ikitenda kazi. Hakumponya kila mmoja (angalau si kwa namna waliyotumaini), na haikuwa kila mara kwa njia ya kustajaabisha, lakini mara kwa mara aliwaponya watu wake. Mara mbili waliwaombea watu ambao madaktari walisema walikuwa wanakaribia kufa, na Bwana aliwaponya.

Maswali ya Kutafakari

* + - 1. Unaipa uzito kiasi gani nguvu ya Roho ya kuponya na kuhuisha, hata katika ulimwengu wa mwili? Fafanua.
			2. Je, watu katika kanisa lako wanauchukulia kwa dhati ushauri wa Yakobo 5:14 kuwaita wazee wawaombee wagonjwa? Kwa nini ndiyo au kwa nini hapana?
			3. Je, umewahi kuacha kuwaombea na/ama kuwahudumia watu kwa kuhofia kwamba Roho Mtakatifu asingetenda? Fafanua.
			4. Ikiwa wewe binafsi umeshuhudia Roho Mtakatifu akimponya mtu fulani, kishirikishe kikundi chako ushuhuda ama shuhuda hizo.

Mambo ya kufanya

* Ikiwa umeshindwa kuziamini nguvu za uumbaji za Roho Mtakatifu, omba ombi la toba. Mwombe Mungu akusaidie uamini.
* Ikiwa umeruhufu hofu ikuzuie kuwafikia watu na kuzitumia karama zako kuwabariki katika nguvu za Roho, tubu na umwombe Bwana akusaidie kuishinda hofu hiyo.
* Mfikie asiyeamini kwa kusudi la kuwa baraka kwake na ukamwona hatimaye amekuwa mwamini.
* Unapomwona asiyeamini amelainishwa na tukio la kuogofya, usidhani moja kwa moja kwamba amekuwa Mkristo. Wanaweza kurudi nyuma wakaizuia kweli hofu inapoondoka. Tumia fursa hiyo kuwaelekeza kwa Kristo.